Jurgiškių tvenkinys
Jurgiškių tvenkinys – tvenkinys Lietuvoje, Varėnos rajone, 4 km į pietryčius nuo Matuizų. Sudarytas užtvenkus Barono upelį (Duobupio intakas) 4,2 km nuo jo žiočių. Tvenkinio ilgis iš pietryčių į šiaurės vakarus – 0,97 km, plotis – iki 0,43 km. Yra 2 salos (0,11 ha ir 0,02 ha). Altitudė 144,5 m. Krantai daugiausia žemi. Aplinkui stūkso Jurgiškių ir Žagarių miškai. Šiaurinėje pakrantėje įsikūręs Marijanavo kaimas. Tvenkinys įrengtas 1985 m.